షోరనూర్-మంగళూరు రైలు మార్గం

షోరనూర్-మంగళూరు శాఖ దక్షిణ రైల్వే జోన్‌లోని పాలక్కాడ్ డివిజన్ పరిధిలో ఉన్న  రైలు మార్గం. ఇది విద్యుద్దీకరించబడిన బ్రాడ్ గేజ్ మార్గం. కేరళలోని షోర్నూర్ జంక్షన్ రైల్వే స్టేషన్ వద్ద ప్రారంభమై కర్ణాటకలోని మంగళూరు సెంట్రల్ రైల్వే స్టేషన్ వద్ద ముగుస్తుంది. ఈ లైన్ తిరూర్, కోజికోడ్, వటకర, తలస్సేరి, కన్నూర్, పయ్యన్నూర్, కన్హంగాడ్, కాసర్గోడ్ వంటి ప్రధాన పట్టణాల గుండా వెళుతుంది. 

ఈ మార్గం వయనాడ్ జిల్లా మినహా కేరళలోని మలబార్ ప్రాంతంలోని జిల్లాలన్నిటి గుండా వెళ్తుంది. నేత్రావతి నదిని దాటి కర్ణాటకలోని దక్షిణ కన్నడ జిల్లాలో ముగుస్తుంది.

షోరనూర్-మంగళూరు సెక్షన్ వ్యూహాత్మక మార్గం. మలబార్ ఆర్థిక వ్యవస్థకు ఇది జీవనాధారం. ఇది ఈ ప్రాంతాల్లోని ముఖ్యమైన నగరాలను అనుసంధానిస్తుంది. కేరళ నుండి తుళునాడు, కొంకణ్, ముంబైకి మార్గం.

మూలాలు